A BIZOTTSÁG 718/2005/EK RENDELETE
(2005. május 12.)
a nyers gyémántok nemzetközi kereskedelmében a kimberleyi folyamat tanúsítási rendszere végrehajtásáról szóló 2368/2002/EK tanácsi rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel a nyers gyémántok nemzetközi kereskedelmében a kimberleyi folyamat tanúsítási rendszere végrehajtásáról szóló, 2002. december 20-i 2368/2002/EK tanácsi rendeletre (1) és különösen annak 19. cikke (6) bekezdésére,
mivel:
A közösségi tanúsítvány megfelelőségének javítása érdekében a 2368/2002/EK rendelet IV. mellékletében rögzített egyes technikai jellemzőket módosítani kell,
ELFOGADTA EZT A RENDELETET:
1. cikk
A 2368/2002/EK rendelet IV. mellékletének „Számozás” alcíme a következőképpen módosul:
a)
a negyedik francia bekezdésben
i.
a második sorban az „(UV fényben zöldben fluoreszkál)” szöveget el kell hagyni;
ii.
a harmadik francia albekezdést el kell hagyni;
b)
az ötödik francia bekezdés helyébe a következő szöveg lép: „Második számsor = 8 számjegy láthatatlanul nyomtatva, (az elsőnek megfelelően) UV fény alatt fluoreszkál.”
2. cikk
Ez a rendelet az Európai Unió Hivatalos Lapjában való kihirdetését követő napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2005. május 12-én.